Hverdag | Mor Med Migræne - Part 2
1. januar 2016 Marie Simonsen	2 kommentarer
Velkommen til 2016, nu kommer alle ideerne og ønskerne i mit hoved for alvor på prøve og ikke mindst min vilje…. Kan jeg drosle ned på mine 3-5 dåsecolaer om dagen, kan jeg tabe de 5 ekstra kg, der har sat sig fra sidste graviditet, kan jeg få taget mig sammen til at gå/løbe et par km hver dag og måske nøjes med lidt færre piller.
Selvfølgelig kan jeg det, det er simple og medgørlige opgaver, men om jeg vil eller gider er nok min største udfordring.
Så hvis jeg nu bare starter med at tage udgangspunkt i det samme nytårsfortsæt, som Mads, "jeg lover ikke noget, så har jeg ikke lovet for meget"
Men jeg håber og tror på at 2016 bliver godt, jeg har lidt ideer, jeg leger med for tiden og håber på, at få realiseret, forhåbentlig i løbet af foråret.
2016 er også året, hvor vi får gennemarbejdet vores 5 tabel, Njord fylder 5, Wigga 10, Mads 40 og jeg selv 35.